*Για τα υπόλοιπα αθλητικά τμήματα του συλλόγου, δείτε: Α.Ν.Ο. Γλυφάδας*

Το **τμήμα γυναικείας καλαθοσφαίρισης του Α.Ν.Ο. Γλυφάδας** ήταν ελληνικός αθλητικός σύλλογος που δραστηριοποιούταν στην περιοχή της Γλυφάδας στην Αθήνα, όπου και βρισκόταν η έδρα του, το Κλειστό Γυμναστήριο Γλυφάδας. Αγωνιζόταν με χρώματα το μπλε και το λευκό.

Εγχώριες διοργανώσεις
---------------------

Δείτε επίσης: Αθλητική Ένωση Εσπερίδες Καλλιθέας
Κατά την πρώτη περίοδο της νέας χιλιετίας, 2000-01, η ομάδα της κατέκτησε το Πρωτάθλημα της Α2 Εθνικής Κατηγορίας, επιστρέφοντας στην κορυφαία διοργάνωση της ελληνικής γυναικείας καλαθοσφαίρισης. Στο θεσμό του Κυπέλλου Ελλάδος εισήλθε στη «Φάση των 8» όπου και γνώρισε την ήττα από τη Μ.Ε.Ν.Τ. με σκορ 68-57.

Την επόμενη περίοδο, 2001-02, στα πλαίσια της Α1 Εθνικής, ο σύλλογος τερμάτισε στη δεύτερη θέση του βαθμολογικού πίνακα, κατακτώντας παράλληλα στη Θεσσαλονίκη και το Κύπελλο Ελλάδος για πρώτη φορά στην ιστορία του (**Ημιτελικός:** Α.Ν.Ο. Γλυφάδας - Παναθηναϊκός 66-60, **Τελικός:** Α.Ν.Ο. Γλυφάδας - Μέγας Αλέξανδρος 72-68).

Η επόμενη περίοδος, 2002-03, υπήρξε επανάληψη της προηγούμενης με μια δεύτερη θέση  κι ένα ακόμη Κύπελλο Ελλάδος στην Αθήνα αυτή τη φορά (**Ημιτελικός:** Α.Ν.Ο. Γλυφάδας - Δ.Α.Σ. Άνω Λιοσίων 77-52, **Τελικός:** Α.Ν.Ο. Γλυφάδας - Μέγας Αλέξανδρος 66-58).

Μετά τη λήξη της περιόδου ανακοινώθηκε η συνένωση της ομάδας με τις Εσπερίδες Καλλιθέας, το όνομα των οποίων διατηρήθηκε.

|  |  |  |  |
| --- | --- | --- | --- |
| **Περίοδος** | **Κατηγορία** | **Πρωταθλ** | **Κύπελλο** |
| 1974-75 | Πανελλήνιο | 3 | - |
| 1975-76 | Πανελλήνιο | 4 | - |
| 1976-77 | Πανελλήνιο | 4 | - |
| 1995-96 | Ε.Σ.ΚΑ.Ν.Α. | 1 | - |
| 1996-97 |  |  | Συμμ |
| 1997-98 |  |  | Συμμ |
| 1998-99 |  |  | Συμμ |
| 1999-00 | A2 Εθνική | 4 | Συμμ |
| 2000-01 | Α2 Εθνική | 1 | Φάση 8 |
| 2001-02 | Α1 Εθνική | 2 | Κυπελλούχος |
| 2002-03 | Α1 Εθνική | 2 | Κυπελλούχος |

Ευρωπαϊκές διοργανώσεις
-----------------------

Η ομάδα της Γλυφάδας έλαβε μέρος δύο φορές σε ευρωπαϊκές διοργανώσεις της FIBA και συγκεκριμένα στο EuroCup των ετών 2003 και 2004.

Πρόεδρος του συλλόγου τις περιόδους αυτές υπήρξε ο Αναστάσιος Τζαβέλλας και προπονητής ο Τάκης Πανούλιας.

|  |  |  |  |  |
| --- | --- | --- | --- | --- |
| **Περίοδος** | **Διοργάνωση** | **Αγώνες** | **Ν/Η** | **Υ/Κ** |
| 2003 | FIBA Europe Cup for Women | 4 | 2/2 | 63,5/65,0 |
| 2004 | FIBA Europe Cup Women | 12 | 10/2 | 76,2/68,3 |

Παραπομπές
----------

1. 1 2 3 4  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ε.Ο.Κ.
2. ↑  «Πρωταθλητές Α2 Εθνικής Κατηγορίας Γυναικών» Αρχειοθετήθηκε 2014-03-08 στο Wayback Machine. πληροφορίες στον επίσημο ιστότοπο της Ε.Ο.Κ.
3. ↑  «Αποτελέσματα Κυπέλλου Ελλάδος Γυναικών 2000-01» Αρχειοθετήθηκε 2012-11-11 στο Wayback Machine. πληροφορίες στον επίσημο ιστότοπο της Ε.Ο.Κ.
4. 1 2  «Η ιστορία των τελικών Κυπέλλου Γυναικών» Αρχειοθετήθηκε 2014-03-07 στο Wayback Machine. πληροφορίες στον επίσημο ιστότοπο της Ε.Ο.Κ.
5. 1 2  *«A.N.C. Glyfada»*, ιστορικό στον επίσημο ιστότοπο της FIBA Europe. (Αγγλικά)

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* *«A.N.C. Glyfada»*, ιστορικό στον επίσημο ιστότοπο της FIBA Europe. (Αγγλικά)

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Αθλητικός Ναυτικός Όμιλος Γλυφάδας |
| --- |
|  |
| Ομαδικά τμήματα | 
Υδατοσφαίριση Ανδρών  · Υδατοσφαίριση Γυναικών |
|  |
| Ατομικά τμήματα | 
Κολύμβηση  · Ιστιοπλοΐα  · Τέννις |
|  |
| Ανενεργά τμήματα | 
Καταδύσεις  · Καλαθοσφαίριση Γυναικών  · Καλαθοσφαίριση Ανδρών |
|  |
| Αθλητές | 
Υδατοσφαιριστές · Κολυμβητές · Ιστιοοπλόοι · Τεννίστες · Καλαθοσφαιριστές |
|  |
| Προπονητές | 
Πόλο · Κολύμβησης · Ιστιοπλοΐας · Τέννις · Μπάσκετ |

 |